Proiect:

Anexă la decizia Consiliului local Chirca

nr. \_\_\_\_\_ din \_\_\_\_\_\_\_\_\_\_\_\_\_\_\_\_\_ 2020

**Strategia de dezvoltare**

**a Bibliotecii Publice Teritoriale Chirca**

**pentru anii 2020 – 2024**

**CHIRCA 2020**

**SUMAR**

**I. Preambul ............................................................................................................................. ………………………………..3**

**II. Valorile prioritare ............................................................................................................... ………………………………5**

**III. Viziunea ...............................................................................................................................................................................6**

**IV. Misiunea ..............................................................................................................................................................................6**

**V. Indicatorii de performanță (în baza Raportului analitic al Bibliotecii pentru anul 2020) ...........................................6**

**VI. Analiza SWOT a Bibliotecii ..............................................................................................................................................7**

**VII. Prioritățile Strategiei de dezvoltare a Bibliotecii Publice Teritoriale Chirca pentru anii 2020-2024:......................8**

**VII.I. Biblioteca – o instituție comunitară ce prestează servicii relevante comunităţii…………….......................8**

**VII.II. Biblioteca – un spațiu comunitar funcțional și atractiv ................................................................................10**

**VII.III. Biblioteca – o instituție biblioteconomică cu un management de succes şi bibliotecar profesionist .......11**

**VIII. Management ...................................................................................................................................................................12**

**IX. Buget ...................................................................................................................................................................................12**

**X. Implementarea, monitorizarea și evaluarea Strategiei de dezvoltare a Bibliotecii Publice Teritoriale Chirca pentru**

**anii 2020-2024............................................................................................................................................................................12**

***Anexă* Planul de acțiuni privind implementarea Strategiei de dezvoltare a Bibliotecii Publice Teritoriale Chirca pentru**

**anii 2020-2024 ...........................................................................................................................................................................14**

**I. PREAMBUL**

Biblioteca Publică Teritorială Chirca (în continuare Biblioteca) este o bibliotecă publică din comuna Chirca. Istoria Bibliotecii începe cu anul 1964, când era o simplă cameră de lectură cu 364 cărți aflată în clubul sătesc din localitate, evoluând în timp și transformându-se dintr-o instituție publică de cultură care se axa pe formarea comunității doar prin intermediul Cărții și a Lecturii într-o instituție ce mai prestează diferite servicii. În acest sens, anul 2014 este un an de cotitură pentru Bibliotecă. În luna decembrie 2014 ea a devenit parte integră a Programului Național de Modernizare a Bibliotecilor Publice din Republica Moldova Novateca. Biblioteca a fost dotată cu tehnologii informaționale, în scopul formării/dezvoltării competențelor și abilităților oamenilor din localitate. Valoarea totală a ***echipamentului*** donat de AO IREX Moldova/Programul Novateca în anul 2014 este de ***33561 lei*** și ***03 bani***. Pentru a îndeplini cerințele minime (mobilier funcțional, curent electric cu împământare), din bugetul Bibliotecii au fost alocați ***1547 lei*** și ***25 bani***. În acest mod, a fost implementată una din componentele bibliotecii moderne – **prezența tehnologiilor informaționale în Bibliotecă**.

S-a pledat mult în perioada anilor 2014-2019 și pentru **îmbunătățirea spațiului și a mobilierului** de bibliotecă, o altă componentă a bibliotecii moderne, creându-se condiții nu numai pentru desfășurarea diferitor inițiative comunitare, evenimente culturale și sociale pentru toate categoriile de utilizatori, dar și pentru livrarea de servicii pentru comunitate. Programul Novateca ne-a motivat să participăm la diferite concursuri și campanii lansate de ei. Pentru prima dată Biblioteca a participat la un concurs care a fost lansat la finele anului 2015 „Componentele bibliotecii moderne” și a câștigat **un set de jocuri educative** (joc de șah, lotto, blocuri de construcție, puzzle, Twister și constructore) în valoare de **1764 lei** care sunt utilizate la ora de joacă a copiilor. În anul 2016 Biblioteca a aderat la Campania ,,Ne vedem la bibliotecă” etapa I lansată de Programul Novateca din luna septembrie până în luna noiembrie. A participat activ la două concursuri din cadrul Campaniei ,,Cea mai frumoasă aranjare a intrării în bibliotecă”, ocupând locul III pe republică și ,,Biblioteca în 90 secunde”. Pentru ocuparea locului III la concursul ,,Cea mai frumoasă aranjare a intrării în bibliotecă”, a câștigat **o tablă flipchart și un set de instruire** în valoare de **1541 lei** și **75 bani** care sunt întrebuințate la activitățile și serviciile organizate la bibliotecă. În toamna anului 2017 Biblioteca a participat activ la replicarea a două servicii moderne de bibliotecă ce ține de serviciile electronice guvernamentale și „Tânărul foto-jurnalist de succes”. În urma sesiunilor livrate la bibliotecă în aceste domenii Biblioteca a fost dotată cu **3 bean bags și o cameră foto Nikon** în valoare de **4333 lei.** În toamna anului 2017 am beneficiat de instruiri în domeniul Advocacy. Folosind nenumărate metode de promovare a bibliotecii, s-au pus **jaluzele** pentru a umbri locul de la calculatoare de **1780 lei**, s-a cumpărat **un convector** ca să fie mai cald în timpul iernii de **1700 lei**, s-au procurat **patru scaune moi** pentru livrarea cât mai eficientă a serviciilor de bibliotecă ce necesită mai mulți utilizatori de **1100 lei.**

Pentru reușite și rezultate majore în perioada implementării Programului Novateca, pentru efortul depus și munca depusă pentru utilizatorii din comunitate, pentru că Biblioteca a fost activă și a oferit suport bibliotecilor din rețea, a fost selectată și premiată cu **o tabletă Lenovo** în valoare de **2787 lei** și **20 bani**. Iar pentru lucrul mai eficient a bibliotecarului în anul 2019 s-au procurat **un laptop Asus** de **5358 lei** și **o tabletă Lenovo** de **2588 lei** pentru o eventuală inițiere a unui serviciu modern de bibliotecă cu aplicații la tablete.

În anul 2019, Biblioteca a organizat 52 de evenimente culturale și educaționale această cifră a crescut considerabil în comparație cu anul 2018, când au fost organizate 44 de evenimente culturale și educaționale. A crescut și numărul serviciilor de bibliotecă livrate pentru comunitate de la 1 în anul 2015 la 6 în anul 2019, Biblioteca livrând o gamă variată de servicii întru formarea comunității: **,,Calculatorul pentru toţi”** pentru beneficiarii de orice vârstă pentru a utiliza cât mai eficient calculatoarele şi de a cunoaşte cât mai bine să navigheze pe internet; **„EduJoc”** pentru cei ce vor să petreacă un timp cât mai interesant și distractiv la bibliotecă; **„Foto-jurnalistul în devenire&EducMedia”** pentru utilizatorii pasionați de jurnalism;

**„e-govService”** pentru potențialii deținători de carduri bancare și depuneri de declarații pe venit atât anual, cât și la sfârșit de mandat de consilieri ; **„Mâini iscusite”** pentru fetele de 13-14 ani; **„În lumea animației”** pentru cei ce vor să fie mai aproape de personajele poveștilor. Până în anul curent la Bibliotecă au fost livrate în total 10 servicii moderne. Înafară de cele enumerate mai sus în anul 2016 au fost inițiate 3 servicii: **,,Joia poveştilor”** pentru copiii din clasa întâi; **,,Jocul cifrelor”** pentru copiii din clasa VII şi **,,Alfabetul cifrelor”** pentru copiii din clasa V, iar în anul 2017 **„În lumea poveștilor”** pentru familii, copii și tineri. Numărul de training-uri, ateliere, sesiuni informativ-cognitive etc., organizate în anul 2019 în cadrul serviciilor, este de 54 pentru 203 participanți.

Pentru a asigura calitatea serviciilor livrate, Biblioteca este mereu în căutarea de **parteneri noi.** Printre aceștia pot fi menționați: Oficiul Medicilor de Familie, agenți economici din localitate, Inspectoratul de Poliție, Asistența Socială etc. În calitate de parteneri în livrarea serviciilor de bibliotecă sunt implicați și unii membri ai grupurilor țintă ale serviciilor livrate anterior.

În ceea ce privește **resursele informaționale** ale Bibliotecii, o altă componentă a bibliotecii moderne, la 1 ianuarie 2020, colecţia Bibliotecii constituie 5721 de documente. Cu referință la dezvoltarea acestora, în ultimii ani, Biblioteca a pledat pentru menţinerea unei rate înalte a numărului de titluri şi de exemplare de ediţii periodice abonate și achiziționarea de cărți prin eficientizarea bugetului instituției. În acest mod a fost posibilă majorarea ratei achizițiilor în anul 2019 la 0,07 unități materiale pe cap de locuitor comparativ cu 0,05 unități materiale pe cap de locuitor în anul 2018..

Toate aceste realizări au fost posibile grație **bibliotecarului modern** angajat la Bibliotecă care a conștientizat că o bibliotecă modernă poate fi construită doar prin efort și dezvoltare continuă a competențelor profesionale. Instruirea/dezvoltarea competenţelor profesionale întotdeauna a fost și rămâne a fi o prioritate pentru bibliotecă, deoarece numai un profesionist adevărat poate face faţă cerinţelor contemporane de formare ale publicului din localitate. Politica de formare a bibliotecarului în conformitate cu cerințele față de un profesionist modern, capabil să se situeze în centrul comunității servite prin servicii de calitate, este una prioritară pentru Bibliotecă. Multitudinea de subiecte abordate în ultimii ani, numărul de activități educaționale organizate, dar și numărul de participanți la acestea, sunt un argument forte în favoarea celor expuse anterior. Biblioteca a pledat mult și pentru schimbarea paradigmei bibliotecarului, acesta realizând că numai un bibliotecar format, cu viziuni moderne, are capacități și abilități de a activa având parteneri și stabilind niște colaborări spre beneficiul comunității și al domeniului, de a atrage voluntari pentru a îmbunătăți calitatea serviciilor livrate. Doar un bibliotecar cu cunoștințe moderne depune efort pentru a atrage investiții extrabugetare, pentru a aduce plusvaloare Bibliotecii și comunității. Cele mai reușite sunt aplicările Bibliotecii la inițiativele Fondului de Dezvoltare al Bibliotecii Moderne. Printre acestea se enumeră inițiativele de replicare a serviciilor livrate în Bibliotecă, campaniile de promovare a realizărilor bibliotecii moderne „Ne vedem la Bibliotecă!” și „E Biblioteca mea”.

***Valoarea totală a investițiilor extrabugetare, începând cu anul 2014 și până în 2020, este de circa 43986,98 lei.***

**II. VALORILE PRIORITARE**

* Profesionism.
* Fidelitate.
* Angajament.
* Creativitate.
* Demnitate.
* Responsabilitate.
* Flexibilitate.
* Colaborare.

**III. VIZIUNEA**

Biblioteca Publică Teritorială Chirca – un centru comunitar funcţional şi atractiv, cu un management de succes şi bibliotecar modern, ce prestează servicii relevante comunităţii.

**IV. MISIUNEA**

Biblioteca Publică Teritorială Chirca - o instituţie comunitară ce asigură acces liber şi nediscriminatoriu la informaţie, culturalizare, comunicare şi socializare și oferă societății programe şi servicii inovative.

**V. INDICATORII DE PERFORMANȚĂ (în baza Raportului analitic al Bibliotecii pentru anul 2019)**

|  |  |  |
| --- | --- | --- |
| **Dotări** | | |
| 1. | |  | | --- | | Spațiul pentru public | | 24 m.p. |
| 2. | Locuri de lucru pentru utilizatori | 17 |
| 3. | Numărul de angajați | 1 |
| **Colecția** | | |
| 4. | Numărul de împrumuturi | 850 cărți/publicații seriale |
| 5. | Împrumut pe cap de locuitor | 3,2 |
| 6. | Rata de împrospătare a fondului | 55 ani |
| **Acces** | | |
| 7. | Intrări în bibliotecă pe cap de utilizator | 12,4 |
| 8. | Numărul de participanți la serviciile moderne de bibliotecă | 85 |
| 9. | Numărul de participanți la orele de instruire pentru utilizatori | 203 |
| **Generalități** | | |
| 10. | Numărul de frecventare de către populația țintă pe cap de locuitor | 2,1 |
| **Personal** | | |
| 11. | Numărul total de personal | 2 |
| 12. | Numărul total de ore academice de instruire a bibliotecarului | 138 |

**VI. ANALIZA SWOT A BIBLIOTECII**

|  |  |
| --- | --- |
| **Puncte tari** | **Puncte slabe** |
| 1. Intrarea în vigoare a Legii RM nr. 160 din 20.07.2017 cu privire la biblioteci, care are ca scop ***„consolidarea rolului bibliotecii în societatea modernă prin dezvoltarea acesteia ca un serviciu public de asigurare a accesului la lectură şi de dezvoltare a interesului pentru informare, învăţare, educaţie şi cercetare, activităţi culturale, precum şi prin sporirea capacităţilor de implicare a bibliotecii în transferul de cunoştinţe şi în formarea liberă a opiniilor”.***  2. Biblioteca este parte a Sistemului Național de Biblioteci.  3. Aderarea Bibliotecii la Programul Național de Modernizare a Bibliotecilor Publice Novateca.  4. Funcționarea Bibliotecii dotată corespunzător necesităților de formare/învățare ale comunității.  5. Prezența unui personal de specialitate calificat.  6. Implementarea serviciilor de bibliotecă în conformitate cu necesitățile de formare ale comunității.  7. Dotarea cu TI a Bibliotecii și prezența accesului gratuit a membrilor comunității la Internet și Wi-fi.  8. Desfășurarea la Bibliotecă a campaniilor de advocacy.  9. Conștientizarea de către bibliotecar a necesității stabilirii relații de parteneriat durabile în beneficiul comunității. | 1. Lipsa mijloacelor financiare suficiente pentru dezvoltarea resurselor informaționale și pentru efectuarea reparației capitale necesare în spațiul Bibliotecii.  2. Lipsa costumelor naționale (unul pentru băieți, altul pentru fete) pentru participarea la concursurile locale și raionale. |
| **Oportunități** | **Riscuri** |
| 1. Îmbunătăţirea cadrului legislativ şi normativ în domeniu.  2. Încadrarea Bibliotecii în procesul de implementare a Obiectivelor pentru Dezvoltare Durabilă 2030.  3. Promovarea şi încurajarea de către Bibliotecă a parteneriatelor.  4. Existenţa în comunitate a cererii pentru serviciile prestate de Bibliotecă.  5. Atragerea de către Bibliotecă a resurselor extrabugetare. | 1. Includerea în bugetul instituției a resurselor necesare doar pentru menținerea Bibliotecii.  2. Percepţia conservativă a comunității despre Bibliotecă.  3. Migrația populației, care duce la reducerea numărului de utilizatori ai Bibliotecii. |

**VII. REALIZAREA PRIORITĂȚILOR PERIOADEI 2020-2024**

**VII.I. Biblioteca – o instituție comunitară ce prestează servicii relevante comunităţii**

**Scop:** Majorarea cotei de atragere a membrilor comunității la Bibliotecă de cel puțin 25% prin servicii de calitate, care vor corespunde necesităților de formare a utilizatorilor.

***Obiectivul 1.*** *Diversificarea, în conformitate cu necesitățile comunității a serviciilor de bibliotecă prestate în perioada 2020-2024 și livrarea a cel puțin 4 servicii anual.*

Serviciile de bibliotecă vor fi în corelație cu Obiectivele de Dezvoltare Durabilă 2030 și, totodată, cu necesitățile comunității. În ceea ce privește serviciile prestate, Biblioteca se va axa, în primul rând, pe servicii livrate vârstnicilor. Serviciile pentru vârstnici vor fi prioritare și pentru următorii ani. Totodată, ea va evalua periodic necesitățile de formare a altor categorii de utilizatori și non-utilizatori ai Bibliotecii și va presta anume acele servicii pe care aceștia le necesită.

Biblioteca va presta în perioada 2020-2024, servicii de socializare și comunicare, servicii publice electronice, educație mediatică, dezvoltare a abilităților creative, servicii de învățare a limbilor străine, și servicii de cultură a informației etc.

În scopul eficientizării serviciilor livrate și asigurării calității acestora, vor fi încheiate parteneriate cu instituții și persoane inițiate în subiectele propuse.

***Obiectivul 2.*** *Organizarea unei game cât mai variate de evenimente culturale/educaționale și extinderea ratei de atragere a comunității la ele prin desfășurarea în perioada 2020-2024 a cca. 60 de activități anual.*

Biblioteca va organiza evenimente culturale diferite și ca formă, și ca subiecte (evenimente culturale de promovare a Cărții și a Lecturii; de valorificare a operelor scrise ale scriitorilor cunoscuți și mai puțin cunoscuți comunității; de comemorare a personalităților marcante și celebrare a sărbătorilor naționale și internaționale).

Biblioteca se va încadra în evenimentele organizate la nivel de raion și la nivel de țară. Vor fi eficientizate metodele de încadrare a Bibliotecii în Campania Națională „Să citim împreună”, Festivalul Național al Cărții și Lecturii și Festivalul LecturaCENTRAL și altele.

Se va opta pentru organizarea lecturilor în glas și a lecturilor publice de vară, pentru invitarea personalităților cu renume, ceea ce va da o semnificație mai înaltă conceptului de lectură și importanței acesteia pentru informare și culturalizare, accentul fiind pus pe copii și tineri.

Biblioteca va opta în continuare și pentru promovarea formelor inovative de atragere a generației în creștere la lectură: aplicații de pe tabletă, lecturi teatralizate, ateliere de creație și jocuri pe rol în baza operelor citite etc.

***Obiectivul 3.*** *Dezvoltarea, promovarea și susținerea serviciilor de comunicare a resurselor informaționale prin furnizarea anuală a cca.150 de exemplare.*

Întru realizarea obiectivului dat, Biblioteca va pleda pentru dezvoltarea unor colecţii variate, în conformitate cu necesităţile informaţionale ale comunității și prevederile Legii RM nr. 160 din 20.07.2017 cu privire la biblioteci.

În procesul de dezvoltare a colecțiilor, Biblioteca va tinde spre respectarea identității culturale și lingvistice a comunității. Politica de dezvoltare a colecțiilor va fi orientată spre achiziționarea resurselor informaționale din surse bugetare, în conformitate cu аrt. 40 аlin. (3) din Legea RM nr. 160/2017 cu privire la biblioteci. Totodată, se va pleda pentru dezvoltarea colecțiilor prin abonare și donații.

Prioritară pentru Bibliotecă va fi dezvoltarea colecțiilor pentru copii, adolescenți, tineri și maturi și vа opta pentru achiziționarea unor lucrări solicitate de cititori.

Prioritare în perioada ce urmează sunt:

* utilizarea metodelor inovative de promovare a Cărții și Lecturii;
* dezvoltarea metodelor de marketing pentru promovarea resurselor informaționale.

***Obiectivul 4.*** *Asigurarea, în perioada 2020-2024, a procesului de promovare a serviciilor livrate de Bibliotecă.*

Pentru a se menţine în atenţia comunităţii şi a provoca interesul unor noi segmente de public, Biblioteca are nevoie de o promovare continuă şi eficientă. Ea trebuie să-și îmbunătățească și să-și mențină imaginea, să informeze și să convingă asupra rolului său în comunitate, să reamintească utilizatorilor actuali şi potenţiali despre funcția Bibliotecii şi serviciile ei. Fiind încadrată în activități de promovare, Biblioteca atrage noi utilizatori și sporește cererea pentru oferta sa, totodată, menține și fidelitatea actualilor beneficiari. În perioada când ea trece printr-un amplu proces inovativ, când s-au modernizat inclusiv serviciile prestate de aceasta, promovarea este importantă și pentru convingerea consumatorilor să treacă la un nivel superior de servicii de bibliotecă. Promovarea este importantă pentru Bibliotecă și în demersul de fortificare a statutului Bibliotecii ca și promotor al inovației și lider al schimbărilor pozitive în comunitate. Datorită promovării, va spori gradul de percepere pozitivă a Bibliotecii în comunitate. În perioada 2020-2024, ea va pleda pentru următoarele modalități de realizare a promovării: campanii de promovare, publicitate audio și video, publicitate pe rețelele de socializare, elaborarea și distribuirea broșurilor, pliantelor, fluturașilor, posterelor, infograficelor, calendarelor etc., promovarea în cadrul schimbului de experiență.

***Obiectivul 5.*** *Continuarea, în perioada 2020-2024, a procesului de evaluare a necesităților de formare a comunității și impactului ofertei Bibliotecii asupra comunității.*

Evaluarea necesităților utilizatorilor Bibliotecii reprezintă un concept-cheie, care stă la baza dezvoltării și îmbunătățirii ofertei, totodată fiind o justificare a serviciilor existente. De asemenea, evaluarea conduce la o mai bună înțelegere a Bibliotecii în comunitate. Prin evaluare, ea va identifica aspectele de activitate care necesită schimbări, va efectua unele schimbări constructive şi va îmbunătăți activitatea, determinând gradul de realizare a obiectivelor instituției, va descoperi unele tehnici de creştere a eficienței, va planifica activitățile și serviciile, va argumenta cererile de finanțare. În perioada 2020-2024, Biblioteca va continua să evalueze necesitățile comunității în servicii de bibliotecă și va presta anume acele servicii de care are nevoie comunitatea. În acest scop, ea va utiliza următoarele metode de evaluare a necesităților: intervierea, chestionareа și observarea. În timpul în care societatea este într-o modernizare informațională continuă, argumentarea valorii Bibliotecii, prin impactul ei atât asupra fiecărui membru al comunității, cât și asupra societății în general, este mai actuală acum, decât în oricare altă etapă de dezvoltare. În acest context, Biblioteca trebuie să-și măsoare succesul și să-și demonstreze importanța și impactul. În perioada 2020-2024, în scopul reflectării influenței acesteia și a serviciilor prestate de ea asupra persoanelor și/sau asupra societății, beneficiul acestora, în temeiul Standardului Moldovenesc SM ISO 16439:2018 „Informare și documentare. Metode și proceduri pentru evaluarea impactului bibliotecilor”, Biblioteca va utiliza următoarele metode de evaluare a impactului Bibliotecii și a serviciilor prestate: metoda deducției, analiza datelor de ieșire (de exemplu, participarea la evenimente, nivelurile de utilizare a serviciilor, rezultatele examinărilor), analiza indicatorilor de performanță ai Bibliotecii, nivelul satisfacției utilizatorilor, solicitareа (prin chestionare, interviuri sau alte metode de solicitare a informațiilor), observarea (prin observare structurată, observare informală, teste).

**VII.II. Biblioteca – un spațiu comunitar funcțional și atractiv**

**Scop:** Crearea unor spații moderne de bibliotecă, funcționale și atractive, întru facilitarea procesului de formare a comunității.

***Obiectiv:*** *Îmbunătățirea, în perioada 2020-2024 a spațiului Bibliotecii prin reparații capitale și curente.*

Biblioteca are un rol istoric în formarea comunității, fiind deschisă pentru oameni de toate vârstele, naționalitățile și statuturile sociale. Ea își extinde serviciile, inclusiv pentru persoanele dezavantajate. Este un loc pentru întruniri comunitare, ce reprezintă memoria istoriei și a culturii, este recunoscută și are tradiție bogată de deservire a comunității.

Succesul oricărei biblioteci nu este determinat în exclusivitate de serviciile prestate, evenimentele culturale organizate, colecțiile bibliotecii și personalul. Un rol important în activitatea bibliotecilor publice îl joacă spațiile.

Doar corelația dintre aceste componente poate asigura impactul pozitiv al Bibliotecii asupra personalității, în particular, și a comunității, la general. Doar într-un spațiu funcțional și atractiv pot fi organizate diverse evenimente culturale (inclusive lecturi în glas, prezentări animate, etc.) fără a fi în detrimentul altor servicii ce se livrează în Bibliotecă. Doar un spațiu reparat, cu iluminare corespunzătoare și mobilier modern și funcțional, poate fi atractiv pentru public. În perioada 2020-2024, ea va pleda pentru reparația capitală a Bibliotecii. Reparația spațiului constituie unul din prioritățile Strategiei.

**VII.III. Biblioteca – o instituție biblioteconomică cu un management de succes şi bibliotecar profesionist**

**Scop:** Fortificarea bibliotecarului profesionist capabil să livreze servicii de bibliotecă necesare comunității.

***Obiectivul 1.*** *Asigurarea funcționării Bibliotecii în perioada 2020-2024*.

Biblioteca asigură funcţiile de gestionare metodologică, organizatorică, analitică, informativă, formativă, consultativă pentru toate categoriile de utilizatori. În perioada 2020-2024, activitatea Biblioteca se va axa pe:

- gestionarea metodologică a personalului angajat la Bibliotecă în conformitate cu noul cadru de reglementare a activității bibliotecilor publice din Republica Moldova, indicatorii statistici, indicatorii de performanță și indicatorii de impact;

- coordonarea procesului de pregătire și livrare a serviciilor.

În acest sens, bibliotecarul va cunoaște elaborarea metodologiilor serviciilor livrate și scenariilor evenimentelor organizate.

***Obiectivul 2.*** *Asigurarea procesului de formare/dezvoltare a competențelor profesionale ale bibliotecarului modern în conformitate cu necesitățile de formare a comunității, în perioada 2020-2024.*

Bibliotecarul modern este un intermediar între utilizator și oferta bibliotecii. Totodată, el este cel care creează oferta, iar calitatea acesteia depinde în special de bibliotecar. Totodată, bibliotecarul dezvoltă și promovează serviciile de bibliotecă, deoarece cerințele de formare a utilizatorului sunt în permanentă schimbare. Bibliotecarul modern vine către utilizator cu cele mai relevante servicii, cu cea mai exactă informație, cu cele mai interesante evenimente culturale. El posedă abilități de formare a comunității, totodată dezvoltându-le.

În perioada 2020-2024, ca și în anii precedenți, formarea/dezvoltarea bibliotecarului va fi primordială pentru Bibliotecă. Vor fi în permanență evaluate necesitățile de formare ale bibliotecarului. Biblioteca va pleda și pentru formarea/dezvoltarea bibliotecarului modern, beneficiind de ofertele educaționale ale altor instituții de profil. De asemenea, se va opta și în continuare pentru formarea bibliotecarului prin participare la cursurile de specializare/recalificare organizate de către Universitatea de Stat din Republica Moldova, în conformitate cu articolele 14 și 16 din Regulamentul privind modul de conferire a categoriilor de calificare personalului de specialitate din biblioteci (Ordinul nr. 17 din 05.02.2015 al Ministerului Culturii RM).

**VIII. MANAGEMENT**

Politica de management a Bibliotecii, în perioada 2020-2024, va fi orientată spre realizarea cu succes a obiectivelor stabilite pentru perioada dată și spre analiza oportunității și fezabilității acțiunii ce urmează a se iniția, a se dezvolta sau a se restructura, prin obiective specifice stabilite anual. Un alt aspect al managementului va consta în executarea sarcinilor, astfel încât să se realizeze obiectivele propuse și scopurile urmărite. Nu o mai puțină importanță o au resursele umane. Biblioteca va încadra personal cu calități profesionale și morale corespunzătoare, va asigura formarea/dezvoltarea personalului și motivarea acestuia.

**X. BUGET**

Realizarea obiectivelor oricărei strategii depinde, în mare măsură, de asigurarea resurselor. Resursele utilizate vor fi în limitele bugetului alocat. Totodată, Biblioteca va pleda pentru optimizarea resurselor alocate din buget şi va identifica parteneri pentru atragerea de noi fonduri.

**XI. IMPLEMENTAREA, MONITORIZAREA ȘI EVALUAREA STRATEGIEI DE DEZVOLTARE**

**A BIBLIOTECII PUBLICE TERITORIALE CHIRCA PENTRU ANII 2020-2024**

În scopul implementării *Strategiei de dezvoltare a Bibliotecii Publice Teritoriale Chirca pentru anii 2020-2024* este elaborat *Planul de acțiuni privind implementarea Strategiei de dezvoltare a Bibliotecii pentru anii 2020-2024*, care este o anexă a Strategiei.

Оbiectivele stabilite în Strategie, în funcție de priorități, vor fi realizate prin intermediul Planului de acțiuni privind implementarea Strategiei de dezvoltare a Bibliotecii și a planurilor operaționale anuale.

În Planul de acțiuni privind implementarea Strategiei sunt specificate obiectivele, activitățile specifice, termenii de realizare, responsabilii, partenerii, sursele de finanțare și rezultatele scontate.

În scopul identificării gradului de realizare a Strategiei și a indicatorilor din Planul de acțiuni privind implementarea Strategiei, precum și identificării realizărilor Bibliotecii, eșecurilor, problemelor și dificultăților, cauzelor care au determinat succesele sau insuccesele în realizarea actelor menționate, de către Bibliotecă vor fi realizate monitorizări și evaluări.

Responsabilitatea privind implementarea prezentei Strategii aparține Bibliotecii Publice Teritoriale Chirca.

Bibliotecarul principal: \_\_\_\_\_\_\_\_\_\_ Negru Marina

Anexă

la Strategia de dezvoltare

a Bibliotecii Publice Teritoriale Chirca

pentru anii 2020-2024

**PLANUL DE ACȚIUNI PRIVIND IMPLEMENTAREA**

**STRATEGIEI DE DEZVOLTARE A BIBLIOTECII PUBLICE TERITORIALE CHIRCA**

**PENTRU ANII 2020-2024**

|  |  |  |  |  |  |  |
| --- | --- | --- | --- | --- | --- | --- |
| **Obiective** | **Activități specifice** | **Termeni de realizare** | **Responsabil**  **(personal de conducere)** | **Parteneri** | **Surse de finanțare** | **Rezultate scontate** |
| **Prioritatea I. Biblioteca – o instituție comunitară ce prestează servicii relevante comunităţii**  **Scop:** Majorarea cotei de atragere a membrilor comunității la Bibliotecă de cel puțin 25% prin servicii de calitate, care vor corespunde necesităților de formare a utilizatorilor. | | | | | | |
| ***Obiectivul 1:*** *Diversificarea, în conformitate cu necesitățile comunității a serviciilor de bibliotecă prestate în perioada 2020-2024 și livrarea a cel puțin 4 servicii anual.* | |  | | --- | | 1.1. Prestarea serviciilor publice electronice | | 2020-2024 | bibliotecarul principal | Instituții de cultură, sociale și învățământ | În limitele bugetului aprobat | Anual, circa 10 persoane instruite în utilizarea serviciilor publice electronice |
| |  | | --- | | 1.2. Prestarea serviciilor de socializare și comunicare | | 2020-2024 | bibliotecarul principal | Instituții sociale, instituții medico-sanitare | În limitele bugetului aprobat | |  | | --- | | Anual, circa 20 persoane vor beneficia de servicii de comunicare și socializare | |
| |  | | --- | | 1.3. Prestarea serviciilor de educație mediatică | | 2020-2024 | bibliotecarul principal | IREX Europa,  instituții de învățământ | În limitele bugetului aprobat | Anual, circa 15 persoane își vor dezvolta abilitățile de gândire critică și utilizare analitică a informației |
| 1.4. Prestarea serviciilor  de dezvoltare  a abilităților creative | 2020-2024 | bibliotecarul principal | Instituții de învățământ | În limitele bugetului aprobat | Anual, circa 35 persoane își vor dezvolta potențialul creativ și își vor organiza eficient timpul liber |
| 1.5. Prestarea serviciilor de învățare a limbilor străine | 2022-2024 | bibliotecarul principal | Instituții de învățământ | În limitele bugetului aprobat | Anual, circa 10 persoane vor obține abilități de comunicare într-o limbă străină |
| 1.6. Prestarea serviciilor de cultură a informației | 2020-2024 | bibliotecarul principal | Instituții de învățământ | În limitele bugetului aprobat | Anual, circa 10 persoane vor fi instruite în utilizarea programelor de cultură a informației |
| ***Obiectivul 2:*** *Organizarea unei game cât mai variate de evenimente culturale/*  *educaționale și extinderea ratei de atragere a comunității la ele prin desfășurarea în perioada 2020-2024 a cca. 60 de activități anual.* | 2.1. Desfășurarea evenimentelor culturale de promovare a Cărții și a Lecturii,   |  | | --- | | de valorificare a operelor literare de valoare din literatura universală | | 2020-2024 | bibliotecarul principal | |  | | --- | | Instituții de învățământ | | În limitele bugetului aprobat | Anual, circa 20 persoane pasionate de Carte și Lectură și familiarizate cu operele de valoare din literatura universală |
| 2.2. Desfășurarea evenimentelor de marcare a zilelor comemorative și a personalitățior, de celebrare a sărbătorilor naționale și internaționale etc. | 2020-2024 | bibliotecarul principal | Instituții de învățământ, instituții de cultură | În limitele bugetului aprobat | Anual, circa 40 persoane vor fi culturalizate prin implicare în evenimente de marcare a zilelor comemorative și a personalităților, de celebrare a sărbătorilor naționale și internaționale, etc. |
| 2.3. Participarea Bibliotecii la evenimente culturale și cele de promovare a Cărții și Lecturii organizate la nivel de raion și la nivel de țară | 2020-2024 | bibliotecarul principal | Biblioteca Națională a  Republicii Moldova, Biblioteca Națională pentru Copii „Ion Creangă” | În limitele bugetului aprobat | Anual, circa 10 persoane vor fi culturalizate în cadrul evenimentelor culturale și a celor de promovare a Cărții și Lecturii organizate la nivel de raion și la nivel de țară |
| 2.4. Desfășurarea lecturilor în glas | 2020-2024 | bibliotecarul principal | Instituții de învățământ | În limitele bugetului aprobat | Anual, circa 15 persoane își vor cultiva dragostea pentru lectură și cunoaștere |
|  | 2.5. Desfășurarea lecturilor publice de vară | 2020-2024 | bibliotecarul principal | Instituții de învățământ | În limitele bugetului aprobat | Anual, circa 15 copii își vor dezvolta abilitățile de lectură în glas în vacanța de vară |
|  | 2.6. Utilizarea aplicațiilor de pe tabletă, lecturi teatralizate, ateliere de creație în baza operelor citite etc. | 2020-2024 | bibliotecarul principal | Instituții de învățământ, instituții de cultură | În limitele bugetului aprobat | Anual, circa 15 copii își vor dezvolta pasiunea față de lectură și abilitățile de înțelegere a textului prin intermediul tehnologiilor informaționale |
| ***Obiectivul 3:*** *Dezvoltarea, promovarea și susținerea serviciilor de comunicare a resurselor informaționale prin furnizarea anuală a cca.150 de exemplare.* | 3.1. Dezvoltarea colecțiilor, în conformitate cu аrt. 40 аlin. (3) din Legea RM nr. 160/2017 cu privire la biblioteci. | 2020-2024 | bibliotecarul principal | MECC,  BNRM,  BNC Creangă  BPR Anenii Noi | În limitele bugetului aprobat, donații | |  | | --- | | Utilizatorii se vor informa prin intermediul resurselor informaționale ale Bibliotecii, actualizate în conformitate cu necesitățile acestora | |
| 3.2. Achiziționarea unor lucrări/opere   |  | | --- | | conform solicitărilor utilizatorilor | | 2020-2024 | bibliotecarul principal | Librăria „Librarius” | În limitele bugetului aprobat | Membrii comunității vor lectura lucrările/operele solicitate de utilizatori. |
| ***Obiectivul 4:*** *Asigurarea, în perioada 2020-2024, a procesului de promovare a serviciilor livrate de Bibliotecă.* | |  | | --- | | 4.1. Promovarea ofertei Bibliotecii prin intermediul rețelelor de socializare | | 2020-2024 | bibliotecarul principal | - | În limitele bugetului aprobat | Anual: publicate/editate/elaborate  1 informație video, 2 articole în presă, 1 broșură, 2 pliante,  2 fluturași promoționali, 1 poster, 1 calendar |
| 4.2. Promovarea serviciilor Bibliotecii prin intermediul mass-mediei | 2020-2024 | bibliotecarul principal | mass-media | În limitele bugetului aprobat |
| 4.3. Promovarea ofertei Bibliotecii prin intermediul broșurilor, pliantelor, fluturașilor, posterelor, infograficelor și calendarelor | 2020-2024 | bibliotecarul principal | Instituții de învățământ | În limitele bugetului aprobat |
| ***Obiectivul 5.*** *Continuarea, în perioada 2020-2024, a procesului de evaluare a necesităților de formare a comunității și impactului ofertei Bibliotecii asupra comunității.* | |  | | --- | | 5.1. Evaluarea necesităților comunității în serviciile livrate de Bibliotecă | | 2020-2024 | bibliotecarul principal | - | În limitele bugetului aprobat | Câte 1 studiu realizat anual; Membrii comunității vor beneficia de serviciile solicitate |
| 5.2. Evaluarea impactului Bibliotecii asupra utilizatorilor | 2020-2024 | bibliotecarul principal | - | În limitele bugetului aprobat | Câte 1 studiu realizat anual |
| **Prioritatea II. Biblioteca – un spațiu comunitar funcțional și atractiv**  **Scop:** Crearea unor spații moderne de bibliotecă, funcționale și atractive, întru facilitarea procesului de formare a comunității. | | | | | | |
| ***Obiectiv:*** *Îmbunătățirea, în perioada 2020-2024 a spațiului Bibliotecii prin reparații capitale și curente.* | |  | | --- | | 1. Inițierea și monitorizarea procesului de elaborare a documentației de proiect și deviz pentru lucrările de reparație capitală a Bibliotecii | | 2022 | bibliotecarul principal | Consiliul local,  Primăria c.Chirca | În limitele bugetului aprobat | Documente de proiect și deviz elaborate |
| 2. Inițierea și monitorizarea procesului de efectuare a reparației capitale a Bibliotecii | 2022-2024 | bibliotecarul principal | Consiliul local,  Primăria c.Chirca | În limitele bugetului aprobat | Spații moderne, funcționale și atractive, ceea ce va facilita procesul de oferire a serviciilor de bibliotecă comunității |
| **Prioritatea III. Biblioteca – o instituție biblioteconomică cu un management de succes şi bibliotecar profesionist**  **Scop:** Fortificarea bibliotecarului profesionist capabil să livreze servicii de bibliotecă necesare comunității. | | | | | | |
| ***Obiectivul 1.*** *Asigurarea funcționării Bibliotecii în perioada 2020-2024.* | 1.1. Informarea bibliotecarului cu noul cadru de reglementare a activității bibliotecilor publice din RM | 2020-2024 | bibliotecarul principal | BNRM,  BNC Creangă  BPR Anenii Noi | - | |  | | --- | | Angajatul Bibliotecii va fi informat și va aplica noul cadru de reglementare legal-normativ în domeniul activității Bibliotecii | |
| 1.2. Colectarea indicatorilor statistici, indicatorii de performanță și indicatorii de impact | 2020-2024 | bibliotecarul principal | BNRM,  BNC Creangă  BPR Anenii Noi | - | |  | | --- | | Angajatul Bibliotecii își va crea/dezvolta abilități de colectare a indicatorilor statistici, indicatorilor de performanță și indicatorilor de impact | |
| 1.3. Elaborarea metodologiilor serviciilor livrate și scenariilor evenimentelor organizate. | 2020-2024 | bibliotecarul principal | BNRM,  BNC Creangă  BPR Anenii Noi | - | Utilizatorii Bibliotecii vor  Beneficia de servicii de bibliotecă de calitate |
| ***Obiectivul 2.*** *Asigurarea procesului de formare/dezvoltare a competențelor profesionale ale bibliotecarului modern în conformitate cu necesitățile de formare a comunității* | |  | | --- | | 2.1. Evaluarea necesităților de formare ale bibliotecarului | | 2020-2024 | bibliotecarul principal | - | În limitele bugetului aprobat | Angajatul Bibliotecii va beneficia de oferte educaționale corespunzătoare necesităților de formare a acestuia |
| |  | | --- | | 2.4. Participarea la activități de formare/dezvoltare organizate de către alte instituții de profil | | 2020-2024 | bibliotecarul principal | BNRM,  BNC Creangă  BPR Anenii Noi | În limitele bugetului aprobat | Angajatul Bibliotecii își va dezvolta abilitățile de  livrare a serviciilor de bibliotecă de calitate |
| 2.3. Participarea la cursul de specializare/recalificare organizat de către Universitatea de Stat a RM | 2022 | bibliotecarul principal | |  | | --- | | Universitatea de Stat din  Republica Moldova | | În limitele bugetului aprobat | Angajatul Bibliotecii va beneficia de cursul de specialitate/recalificare organizat de către USRM |

Bibliotecarul principal: \_\_\_\_\_\_\_\_\_\_ Negru Marina